Møtebok

|  |  |
| --- | --- |
| **Råd** | Eidsberg felles menighetsråd |
| **Møtedato** | 29.03.23 |
| **Møtetid** | 1800-2100 |
| **Møtested** | Eidsberg kirkestue |

**Til stede:** Kari Kvernhusengen Undeland, Ragnhild J. Kruse, Synnøve Bjørknes Lundeby, Ole-Martin Glomsrud, Anne Grete Bredholt, Håvard Synnes, Annette Kanehl, Åshild Moen Arnesen, Bjørn Solberg.

**Meldt forfall:** Tore Mysen, Synnøve Svensson

**Sak 22/23 Godkjenning av møtebok fra forrige møte og godkjenning av innkalling til dette møte.**

Vedtak: Møtebok, innkalling og sakliste godkjennes.

**Sak 23/23 Orienteringssaker**

1. Fra sognepresten:
   1. Guri Riksaasen har hatt fem ukers stiftspraksis. Guri har gjort en formidabel jobb. Hatt besøk fra Trømborg bhg, og vært på KRIK. Gøy å komme seg ut blant folk. Tusen takk til alle som var med på påskevandringer for barnehager fredag 24. mars. Teamet er aktive på sosiale medier. Soknepresten gleder seg til påsken og alt som skal skje.
2. Fra daglig leder
   1. Vil også gi ros til fredagens påskevandring for barnehager. Fasteaksjon avholdt tirsdag kveld. Alle gleder seg til å få Guri fast på plass. Jobber ellers med kirkevalg, er innspurt på nominasjonskomiteenes arbeid. Kirkevalgnummer av Kime planlegges nå.
3. Fra leder
   1. Den nye prosten, Kjartan Bergslid, begynner snart.
   2. Det jobbes videre med 17.mai-feiringen i Mysen/Eidsberg.
   3. MR-leder er blitt med i arbeidsgruppe for å utarbeide etiske retningslinjer for folkevalgte i Den norske kirke.
   4. MR-leder skal på landsrådet til KA om noen uker.

Vedtak: Tas til orientering.

**Sak 24/23 Trosopplæring**

Menighetspedagog Ingamay orienterte oss om sitt arbeid, hvordan oppslutningen har vært; hva som fungerer godt og hvilke utfordringer hun så.

Status på trosopplæringen (TOL): Det er viktig å holde dette arbeidet oppe, TOL er noe av det viktigste vi skal holde på med i kirken. Det skal være tverrfaglig, og alle i teamet skal bidra.

Høydepunkt i TOL i Eidsberg:

* Oppslutning om 4-årsbok i fjor høst lå lavere enn tidligere. Vi har 4-årsbokutdelinger i alle fire kirker, skal vi fortsette med dette? 6-årsboka er felles. Gudstjenesteplanen skal vedtas nå, se på det neste år igjen?
* 6-årsbokutdeling var i februar. God oppslutning, langt over landsgjennomsnittet. Utdelingen er slått sammen med karnevalsgudstjenesten.
* TOL-planen kan justeres etter behov, og teamet kan gå gjennom og gjøre endringer, og legge frem for menighetsrådet etter hvert.
* Lys våken-tiltaket skal kanskje prøves sammen med Askim menighet.
* Hente engel-gudstjenesten: Mange vil ha engelen, men ikke fullt så mange møter opp på gudstjenesten.
* Konfirmanter: Ingamay har vært frikjøpt i 30% og jobber med konfirmanter og skole/kirkesamarbeid mens kapellanstillingen har stått vakant.
* KRIK er kommet godt i gang etter korona. Mange nye som er kommet.
* Konfirmanter: Det har aldri vært så få som i år, 61 konfirmanter. Det er fire konfirmanter på Mortenstua.
* Skole-kirke- og bhg-kirke-samarbeid har store fordeler, blant annet det å møte så mange barn gjennom dette samarbeidet. I Eidsberg er det julegudstjenester med skolene og bhg, påskevandring og arrangementet !Fra hov til kirke», som er en del av Den kulturelle skolesekken.
* Knøttekor: Tidligere var dette et samarbeid med NMSu og deres opplegg «Kirkemiddag», men det hadde ikke så høy oppslutning. Byttet navn til «Knøttekor», og nå er det 30-40 stk. Holdes på MMHB.
* Kirkerotteteater, Amigosleir og ledertrening gjøres i samarbeid med andre menigheter i Indre Østfold.
* Organist har låtskriverskolen for de eldste ungdommene.

Vi har mye flott arbeid å være stolte av i Eidsberg, og spesielt flott er det tverrfaglige samarbeidet.

Forslag til vedtak: Orientering og samtale tas til orientering.

**Sak 25/23 «Kirka vår» og arbeid med strategiplan.**

Dette er navnet på et nytt digitalt verktøy som vil gjøre det mye enklere for både ansatte og rådsmedlemmer finne informasjon om menigheten, både det som skjer, hvem som jobber her, hvilke planer vi har. Dette verktøyet kan brukes når vi skal utarbeide vår nye strategiplan.

Daglig leder presenterte dette verktøyet. Vi diskuterte om vi skal vi starte arbeidet med ny strategiplan nå, eller overlate dette til det nye menighetsrådet? Hvor omfattende skal arbeidet med planen være, og hvor stor plan vil vi ha?

Vedtak: Menighetsrådet ønsker å bruke modell «Small». Menighetsrådet ber AU starte en drøfting av hvordan planarbeidet skal legges opp og legger fram forslag på neste møte. Daglig leder legger inn det som finnes av nåværende tiltak.

**Sak 26/23: Navn eller initialer på dåpsenglene**

Eidsbergmenighetene begynte med dåpsengler i 2021.Menighetsrådet har fått et innspill fra gudstjenesteutvalget som ber om at dåpsbarnets navn blir festet på/knyttet til engelen som blir gitt på dåpsdagen. Det har vært drøftet tidligere, og både hensyn til personvern, og praktiske forhold er brukt som argumenter mot en slik ordning. Gudstjenesteutvalget ønsker navning. Ingamay orienterte om at englene først var uten navn, og så ble de navnet, men det ble vanskelig å håndtere. Noen ble aldri navnet fordi noen glemte det, eller navnet datt av, for eksempel. Barna byttet seg imellom, til tross for navnet. Er det andre måter å synliggjøre hvem som er blitt døpt, for eksempel ved en plakat med dåpsbarnas navn? Eller klistremerker for hvert barn som blir døpt?  
  
Vedtak: Menighetsrådet ber menighetspedagogen vurdere innspillene som kom og vurdere ulike måter å markere med navn de som er døpt i kirken.

**Sak 27/23: Gudstjenesteliste høsten 2023.**

Vi gikk gjennom lista og så på de ulike gudstjenestene, og hvilke endringer som eventuelt må gjøres.   
  
Vedtak: Menighetsrådet tar den fremlagte gudstjenesteplanen til etterretning.

Nyttårsaftengudstjenesten kl. 11.00 strykes. 15.10 blir det Gullkonfirmanter i både Eidsberg og Hærland. Den 29.10 er Guri Riksaasen i Mysen, og ikke i Hærland. Sognepresten tar med seg rådets kommentarer i det videre planleggingsarbeidet.

**Sak 28/23: Kirkelige pridemarkering i Indre Østfold?**Menigheten har fått en henvendelse fra kirkevergen, etter en forespørsel fra Indre Pride, om å arrangere en regnbuemesse i forbindelse med Indre Pride.

Vedtak: Menighetsrådet stiller en av kirkene til disposisjon for å gjennomføre en regnbuemesse i tilknytning til Indre Pride.

**Sak 29/23: Godkjenning av nominasjonskomiteens listeforslag.**

Nominasjonskomiteen har sitt siste møte 27.03. Lista er satt opp etter det «idealet» menighetsrådet har formulert, nemlig 2 kandidater fra hvert av de 4 sognene blant de 8 første på lista. Pr nå er ikke det mulig, men det kan jo komme gledelige nyheter.

MR gikk gjennom den nåværende lista.

Vedtak: Menighetsrådet gir sin foreløpige godkjenning av nominasjonskomiteens liste. Kandidater som dukker opp etter dette møtet, dukker opp på plass 4, 7 og 8, jfr. listeforslag.

**Sak 30/23: Tyndelsruds legat.**

Tyndelsruds legat er et legat om ble opprettet for 94 år siden. Rentene skal brukes til gravstøtte og vedlikehold av ekteparet Tyndelsruds gravsted, og for øvrig til beste for Mysen kirke og kirkegård.

Legatet har nesten ikke vært i bruk de siste årene, og kommunerevisjonen skal ha 4000 kroner i året for å revidere regnskapet. Den utgiften betyr i praksis at hele legatsummen vil være oppbrukt om 8-10 år. Vi bør derfor undersøke om legatet kan oppløses og pengene brukt til utbedring på kirkegården, samtidig som vi forplikter oss til å vedlikeholde Tyndelsruds grav til 2027.

Vedtak: Menighetsrådets leder får fullmakt til å undersøke om Tyndelsruds legat kan avvikles, og, hvis det er tilfellet, sende søknad til stiftelsestilsynet om dette.

**Sak 31/23:** **Eventuelt:**

* Påska: Gudstj palmesøndag i Mysen, skjærtorsdag i Trømborg med kveldsmat. gudstjeneste i langfredag i Trømborg kirke, Trømborg kirke også påskenatt, Trømborg kirke påskedagsgudstjeneste, Oppstandelseskonsert i Hærland kirke påskedag. 2. påskedag: Salmekveld i Mysen kirke kl. 19.00.
* Påskeliljer 1. påskedag bestilles av kirkekomiteen.
* 16. april kl. 17.00: Hyttemusikken spiller i Trømborg menighetshus
* 30. april: Prosteinnsettelsen kl. 18.00 i Eidsberg kirke. Kirkekaffe i MMHB etterpå. Fint å servere snitter da dette er på kvelden.

Referent: Åshild Moen Arnesen